stanford-oval/wikipedia huggingface dataset:
Asif Kapadia
Filmografia > Näytelmäelokuvat

| Vuosi | Suomenkielinen nimi | Alkuperäinen nimi | Tehtävät |
| --- | --- | --- | --- |
| 2001 | Soturi | The Warrior | Ohjaaja, käsikirjoittaja |
| 2005 | The Return | The Return | Ohjaaja |
| 2007 | Far North | Far North | Ohjaaja, käsikirjoittaja |
| 2016 | Ali and Nino | Ali and Nino | Ohjaaja |
Filmografia > Dokumenttielokuvat

| Vuosi | Suomenkielinen nimi | Alkuperäinen nimi | Tehtävät |
| --- | --- | --- | --- |
| 2010 | Senna | Senna | Ohjaaja |
| 2015 | Amy | Amy | Ohjaaja |
| 2019 | Diego Maradona | Diego Maradona | Ohjaaja |
Palkinnot ja ehdokkuudet > Bafta-palkinnot

| Vuosi | Elokuva | Palkinto | Lopputulos |
| --- | --- | --- | --- |
| 2003 | Soturi | Paras brittiläinen elokuva | Voitto |
| 2003 | Soturi | Paras esikoiselokuva | Voitto |
| 2003 | Soturi | Paras vieraskielinen elokuva | Ehdokkuus |
| 2012 | Senna | Paras dokumenttielokuva | Voitto |
| 2012 | Senna | Paras brittiläinen elokuva | Ehdokkuus |
| 2016 | Amy | Paras dokumenttielokuva | Voitto |
| 2016 | Amy | Paras brittiläinen elokuva | Ehdokkuus |
| 2020 | Diego Maradona | Paras dokumenttielokuva | Ehdokkuus |
Palkinnot ja ehdokkuudet > Oscar-palkinnot

| Vuosi | Elokuva | Palkinto | Lopputulos |
| --- | --- | --- | --- |
| 2016 | Amy | Paras dokumenttielokuva | Voitto |
Aiheesta muualla

Asif Kapadia Internet Movie Databasessa. (englanniksi)
Asif Kapadia Elonetissä.
Bob Bell

Bob Bell (s. 10. huhtikuuta 1958 Belfast, Pohjois-Irlanti, Iso-Britannia) on Formula 1 -sarjassa kilpailevan Mercedes-tallin tekninen johtaja. Aiemmin Bell on toiminut Renault -tallin tallipäällikkönä ja teknisenä johtajana. Bell vastaanotti tallipäällikön tehtävän syyskuussa 2009 Flavio Briatoren saatua toimitsijakiellon ns. Renault-skandaalin seurauksena. Bellin sopimus tallipäällikkönä kattoi loppukauden 2009.
Bell siirtyi F1:een vuonna 1982, kun hän työskenteli McLaren-tallissa autojen aerodynamiikan parissa, kunnes hänet nostettiin kehitysjohtajaksi vuonna 1988. Vuonna 1997 Bell siirtyi Benettonille. Kahden vuoden jälkeen hän siirtyi Jordan-tallin autojen kehitysjohtaksi. Tämän jälkeen hän siirtyi Renault'lle, jossa hänet nimitettiin tekniseksi johtaksi kaudesta 2003 eteenpäin Mike Gascoynen siirryttyä Toyotalle.
BTR-80

| BTR-80 |
| --- | --- |
 Venäläinen BTR-80.
Valmistushistoria
Valmistusmaa:   Neuvostoliitto
Tekniset tiedot
Tyyppi:  panssaroitu miehistönkuljetusajoneuvo
Pituus:  
– pelkkä runko:  7,65 m
Leveys:  2,9 m
Korkeus:  2,35 m
Taistelupaino:  13,6 t
Akselisto:  8x8
Maksiminopeus:  
– tiellä:  85 km/h
– maastossa:  60 km/h
Toimintasäde:  600 km
Pääase:  14,5 mm KPV-konekivääri
Muu aseistus:  7,62 mm PKT-konekivääri
Moottori:  KamAZ-7403 Diesel
– hevosvoimat:  260 hv
– kilowattia:  190 kW
Miehistö:  3+8
BTR-80 (ven. БТР-80) on neuvostoliittolainen kahdeksanpyöräinen kuljetuspanssariajoneuvo. Lyhenne BTR tulee edellä mainittua venäjäksi tarkoittavasta sanasta бронетранспортёр (bronetransportjor). Panssariajoneuvoa valmistetaan Nižni Novgorodissa.
BTR-80 otettiin tuotantoon Neuvostoliitossa 1986, jolloin se korvasi vanhemmat BTR-60- ja BTR-70-vaunut. Se on edelleen tuotannossa. Bangladesh tilasi 60 BTR-80:aa rauhanturvatehtäviä varten, ne toimitettiin helmikuuhun 2006 mennessä. Venäjän armeija on tilannut 100 panssariajoneuvoa vuonna 2006.
Suomi hankki vuonna 1990 jääkäriprikaatien kalustokokeiluja varten kaksi BTR-80:aa. Jääkäriprikaatien käyttöön valittiin Sisu XA-180.
BTR-80:aa on käytetty lukuisissa konflikteissa sekä rauhanturvatehtävissä.
Ominaisuudet

BTR-80 on suunniteltu täysin uintikykyiseksi. Se kykenee kuljettamaan 10 henkilöä: johtaja, ajaja, ampuja sekä 7 matkustajaa. Siinä on myös NBC-suojaus, automaattinen sammutusjärjestelmä, pilssipumppuja sekä vinssi.
Aseistuksena BTR-80:ssa on BPU-1-tornialustaan kiinnitettynä 14,5 mm KPTV- ja 7,62 mm PKT-konekiväärit. Torni kääntyy 360 astetta ja ylöspäin voi ampua jopa 60 asteen kulmissa. Ammuksia KPTV:hen on 500 ja PKT:hen 2 000. Savuheittimiä on kuusi, kolme kummallakin puolella pääasetta.
Ajoneuvon voimanlähteenä on nelitahtinen, 8-sylinterinen ja nestejäähdytteinen dieselmoottori. Moottori tuottaa 260 hevosvoimaa. Suurin nopeus tiellä on 80 km/h ja 9 km/h vedessä. Toimintamatka yhdellä tankkauksella on 600 km.
Versiot

BTR-80 – kuljetuspanssariajoneuvo
BTR-80K – komentopanssariajoneuvo
BTR-80A – kuljetuspanssariajoneuvo varustettuna 30 mm 2A72-tykillä.
BTR-80S – kuljetuspanssariajoneuvo
A- ja S-malleissa tavallinen torni on korvattu modulaarisella asejärjestelmällä. Aseistus voidaan siten sovittaa asiakkaan tarpeisiin.
Käyttäjät

BTR-80 vaunuja on käytössä yli 5 000 kappaletta eri puolilla maailmaa. Maita joissa BTR-80 on käytössä:
Afganistan
Algeria
Armenia
Azerbaidžan
Bangladesh
Etelä-Korea
Georgia
Indonesia
Kazakstan
Kirgisia
Pohjois-Makedonia
Moldova
Mongolia
Pohjois-Korea
Sri Lanka
Tadžikistan
Turkki
Turkmenistan
Ukraina
Unkari
Uzbekistan
Valko-Venäjä
Venäjä
Viro
Beverly Polcyn

Beverly Polcyn (13. syyskuuta 1927 Los Angeles, Kalifornia – 18. elokuuta 2018 Winnetka, Kalifornia) oli yhdysvaltalainen näyttelijä. Hän esiintyi elokuvassa Not Another Teen Movie, josta hän sai vuonna 2002 Mia Kirshnerin kanssa MTV Movie Awards -ehdokkuuden parhaasta suudelmasta. Lisäksi Polcyn on esiintynyt esimerkiksi Date Moviessa ja vuonna 2006 yhdessä Tuho-osasto-jaksossa.
Aiheesta muualla

Beverly Polcyn Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Beverly Polcyn
Käännös suomeksi
Bob Birch

Bob Birch
Bob Birch (Robert Wayne Birch; 14. heinäkuuta 1956 – 15. elokuuta 2012) oli yhdysvaltalainen basisti. Bob Birch soitti mm. Elton Johnin yhtyeessä ja myös sessiomuusikkona.
Birchin kuolemaa tutkitaan itsemurhana.
Beverly McDonald

| Mitalit> Maa:  Jamaika.Naisten yleisurheilu. Olympialaiset  | Mitalit> Maa:  Jamaika.Naisten yleisurheilu. Olympialaiset  | Mitalit> Maa:  Jamaika.Naisten yleisurheilu. Olympialaiset  | Maa:  Jamaika> Naisten yleisurheilu. |
| --- | --- | --- | --- |
|  Kultaa | Ateena 2004 | 4×100 m |  |
|  Hopeaa | Sydney 2000 | 4×100 m |  |
|  Pronssia | Sydney 2000 | 200 m |  |
| MM-kilpailut  | MM-kilpailut  | MM-kilpailut  |  |
|  Kultaa | Tokio 1991 | 4×100 m |  |
|  Hopeaa | Göteborg 1995 | 4×100 m |  |
|  Hopeaa | Ateena 1997 | 4×100 m |  |
|  Hopeaa | Sevilla 1999 | 200 m |  |
|  Pronssia | Sevilla 1999 | 4×100 m |  |
|  Pronssia | Edmonton 2001 | 4×100 m |  |
Beverly McDonald (s. 15. helmikuuta 1970 Saint Mary, Jamaika) on jamaikalainen uransa jo päättänyt pikajuoksija ja olympiavoittaja. Hän voitti olympiakultaa pikaviestistä vuoden 2004 kesäolympialaisista Ateenasta. McDonaldilla on myös yksi olympiahopea viestistä ja henkilökohtainen olympiapronssi vuoden 2000 kesäolympialaisten 200 metriltä. MM-kisoissa McDonald on saavuttanut yhden kultamitalin, niin ikään viestistä, kolme hopeamitalia ja kaksi pronssimitalia. McDonaldin veli Michael on myös pikajuoksija ja olympiamitalisti.
Henkilökohtaiset ennätykset

100 metrin juoksu – 10,99 (Doha 1998)
200 metrin juoksu – 22,22 (Sevilla 1999)
Käännös suomeksi
Barbara Jezeršek

Barbara Jezeršek
Barbara Jezeršek (s. 31. lokakuuta 1986 Kranj) on slovenialaissyntyinen maastohiihtäjä, joka edusti Australiaa ja seuratasolla TSK Triglav Kranjia. Hän osallistui aikuisten arvokilpailuihin vuosina 2009–2019.
Jezeršek osallistui viidesti hiihdon MM-kilpailuihin, joissa hänen paras sijoituksensa oli 20:s sija Oslon MM-kilpailuissa 2011 15 kilometrin yhdistelmäkilpailussa. Olympialaisiin hän osallistui kolmesti. Hän saavutti 17:nnen sijan yhdistelmäkilpailussa Vancouverin olympialaisissa 2010 ja Sotšissa 2014. Pyeongchangissa 2018 hän sijoittui parisprintissä 12:nneksi. Nuorten MM-kilpailuissa hän sijoittui neljänneksi 5 kilometrin perinteisen hiihtotavan kilpailussa 2006 ja alle 23-vuotiaiden MM-kilpailuissa kuudenneksi 10 kilometrin vapaan hiihtotavan kilpailussa 2009.
Maastohiihdon maailmancupissa Jezeršek kilpaili vuosina 2007–2018. Hänen paras saavutuksensa oli 17:s sija 10 kilometrin perinteisen hiihtotavan yhteislähtökilpailussa Roglassa kaudella 2011–2012 ja 10 kilometrin vapaan hiihtotavan kilpailussa Lahdessa maaliskuussa 2014. Jezeršek hiihti neljä kertaa Tour de Ski -hiihtokiertueen maaliin sijoittuen parhaimmillaan 29:nneksi vuoden 2013–2014 kiertueella.
Barbie (vuoden 1991 videopeli)

| Barbie |
| --- | --- |

Kehittäjä:  Imagineering
Julkaisija:  Hi Tech Expressions
Tuottaja:  Dan Feinstein
Suunnittelija:  Alex DeMeo Barry Marx
Taiteilija:  Frank Lam Jesse Kapili Jogene Kapell Mike Sullivan
Säveltäjä:  Mark Van Hecke Ken Kirschner Billy Pidgeon Danny Ray
Ohjelmoija:  Henry C. Will IV Chung S. Lau Mark Morris
Pelisarja:  Barbie
Julkaistu:  NA joulukuu 1991EU 1992
Lajityyppi:  tasohyppely
Pelimuoto:  yksinpeli
Alusta:  Nintendo Entertainment System, MS-DOS
Jakelumuoto:  pelimoduuli, levyke
Lisää peliartikkeleitaVideopelien teemasivulla
Infobox OK         : 
Barbie on Imagineeringin kehittämä ja Hi Tech Expressionsin vuonna 1991 julkaisema tasohyppely Nintendo Entertainment Systemille ja MS-DOS:ille. Peli perustuu samannimiseen nukkeen ja se on harvoja tytöille suunnattuja NES-pelejä.
Juoni

Peli sijoittuu Barbien uneen, jossa hänen täytyy matkata kolmen eri maailman läpi keräten tavaroita joita hän tarvitsee tapaamiseen Kenin kanssa.
Aiheesta muualla

Barbie MobyGamesissa (englanniksi)
Kuvakaappaus pelin NES-version ensimmäisestä tasosta. Barbin on heitettävä timantti koiralle, jotta tämä hakee edessä pomppivan tennispallon pois.
Barbara Hesse-Bukowska

Barbara Hesse-Bukowska
Barbara Stella Hesse-Bukowska (8. helmikuuta 1930 Łódź – 9. joulukuuta 2013) oli puolalainen pianisti.
Hesse-Bukowska syntyi muusikkosukuun. Hänelle alkoi opettaa pianonsoittoa hänen äitinsä, jonka jälkeen seuraavaksi opettajaksi tuli Czesław Aniołkiewicz. Myöhemmin Hesse-Bukowskan opettajia olivat Varsovassa Maria Glińska-Wąsowska ja Margerita Trombini-Kazuro sekä Łódźissa Maria Wiłkomirska. Vuonna 1949 Hesse-Bukowska valmistui Varsovan valtionmusiikkikorkeakoulusta. Samana vuonna hän sai toisen palkinnon neljännessä kansainvälisessä Frédéric Chopin -pianokilpailussa, ja vuonna 1953 hän pääsi viidennelle sijalle Long–Thibaud-kilpailussa Pariisissa. 1950-luvun lopussa Hesse-Bukowska sai Pariisissa täydentävää opetusta Arthur Rubinsteinilta Puolan hallituksen myöntämällä stipendillä.
Hesse-Bukowska piti ensimmäisen julkisen konserttinsa 1. heinäkuuta 1945 Łódźissa ja esiintyi eri maanosissa toimiessaan aktiivisesti konserttipianistina 1950–1970-luvuilla. Hänelle myönnettiin Harriet Cohen -mitali vuonna 1962. Kapellimestareita, joiden johdolla Hesse-Bukowska soitti, olivat muiden muassa Nikolai Anosov, Hermann Abendroth, Adrian Boult, Enrique Bátiz, Henryk Czyż, Jerzy Katlewicz, Jan Krenz, Kurt Masur, Witold Rowicki, Stanisław Skrowaczewski ja Stanisław Wisłocki.
Hesse-Bukowska levytti muiden muassa Polskie Nagrania Muza - ja Deutsche Grammophon -levymerkeille. Levytettyyn ohjelmistoon kuuluu Frédéric Chopinin, Karol Szymanowskin, Ignacy Jan Paderewskin ja Ludomir Różyckin teoksia. Hesse-Bukowska aloitti vuonna 1963 opettamisen Wrocławin valtionmusiikkikorkeakoulussa ja vuonna 1972 Varsovan valtionmusiikkikorkeakoulussa. Hän istui tuomariston jäsenenä monissa kansainvälisissä pianokilpailussa, esimerkiksi Chopin-kilpailuissa vuosina 1985, 1990 ja 1995.
Barcelonan metron linja 7

| Linja 7 |
| --- | --- |
 Avinguda Tibidabon metroasema
Perustiedot
Järjestelmä:  Barcelonan metro
Reitti:  Catalunya–Avinguda Tibidabo
Avattu:  1954
Liikenne
Liikennöitsijä(t):  Ferrocarrils de la Generalitat de Catalunya
Tekniset tiedot
Pituus:  n. 4 km
Asemia:  7
Raideleveys:  1 435 mm
Barcelonan metron linja 7 on Ferrocarrils de la Generalitat de Catalunyan liikennöimä Barcelonan metron linja. Se alkaa kaupungin keskustasta Catalunyan metroasemalta ja kulkee Carrer de Balmes -kadun suuntaisesti kohti Tibidaboa. Linjalla 7 on käytössä sama lippujärjestelmä kuin TMB:n linjoilla ja sitä merkitään metrokartoissa ruskealla värillä. Linja 7 on avattu henkilöliikenteen käyttöön vuonna 1954. Linjan käyttämä tunneli on kuitenkin rakennettu jo 1920-luvulla. Linjan pituus on noin neljä kilometriä ja kokonaismatka-aika vajaat kymmenen minuuttia.
Asemat

Asemaluettelossa näkyvät vaihtomahdollisuudet muihin metrolinjoihin, Renfen juniin ja Tramvia Blau -raitiotiehen. Myös rakenteilla olevat linjat 9 ja 10 on merkitty. Kaikki linjan asemat ovat maanalaisia.
Catalunya
Provença
Gràcia
Plaça Molina
Pàdua
El Putxet
Avinguda Tibidabo
Aiheesta muualla

Linja 7 Trens de Catalunya -sivustolla (katalaaniksi)
Barcelonan metron linjat
| --- | --- |
Nykyiset linjat:    Linja 1   Linja 2   Linja 3   Linja 4   Linja 5   Linja 6   Linja 7   Linja 8   Linja 11   Funicular de Montjuïc 
Rakenteilla:    Linja 9   Linja 10
Billingsfors

| Billingsfors |
| --- | --- |

 Billingsfors
 Koordinaatit: 58°59′02″N, 12°14′54″E 
Valtio:   Ruotsi
Lääni:  Länsi-Götanmaan lääni
Maakunta:  Dalsland
Kunta:  Bengtsfors
Väkiluku (2021):  1 141
Infobox OKVirheellinen NIMI-arvo: 
Billingsfors on taajama Bengtsforsin kunnassa Länsi-Götanmaan läänissä Dalslandin historiallisessa maakunnassa Ruotsissa. Taajamassa oli 1 141 asukasta vuonna 2021.
Aiheesta muualla

Kuvia tai muita tiedostoja aiheesta Billingsfors Wikimedia Commonsissa
Athletic Bilbao

Athletic Club, tunnetaan myös nimellä Athletic Bilbao, on espanjalainen jalkapalloseura, jonka kotikaupunki on Bilbao Baskimaan itsehallintoalueella.
Athleticin edustusjoukkue pelaa Espanjan korkeimmalla sarjatasolla Primera Divisiónissa. Kotiottelunsa joukkue pelaa San Mamésin stadionilla. Seuran ominaispiirre on perinne, jonka mukaan edustusjoukkueen pelaajisto koostuu vain seitsemän historiallisen baskimaakunnan alueella syntyneistä tai tämän alueen seurojen kasvattamista pelaajista.
Seuran perusti 33 bilbaolaisen urheiluharrastajan ryhmä vuonna 1898. Seuran virallinen perustamiskokous pidettiin vuonna 1901. Seuran menestyksekkääseen historiaan sisältyy kahdeksan Espanjan pääsarjamestaruutta, 24 Espanjan cup-mestaruutta ja Eurooppa-liigan (aik. UEFA-cup) toinen sija vuosilta 1977 ja 2012. Se on Real Madridin ja Barcelonan ohella yksi kolmesta seurasta, jotka eivät ole koskaan pudonneet Espanjan korkeimmalta sarjatasolta.
Lähihistoria

Athleticin edelliset merkittävät mestaruudet ovat 1980-luvun alkupuoliskolta, ja sittemmin seura on pääasiassa kamppaillut heikommista sijoituksista ja jopa putoamista vastaan. Kaudella 2006–2007 joukkue sijoittui sarjan 17:nneksi ja säilytti sarjapaikkansa vain yhden pisteen turvin. Vuonna 2009 Athletic ylsi Espanjan cupin Copa del Reyn loppuotteluun ensimmäistä kertaa 24 vuoteen, mistä alkoi menestyksekkäämpi aikakausi seuran historiassa.
Kaudella 2011–2012 Athletic eteni Marcelo Bielsan alaisuudessa jälleen Copa del Reyn finaaliin. Seura menestyi myös eurokentillä, kun Bielsa johdatti baskit UEFA-cupin korvanneen Eurooppa-liigan loppuotteluun 35 vuoden tauon jälkeen. Unelma mestaruudesta kaatui finaalitappioon Atlético Madridia vastaan maalein 3–0.
Kauden 2013–2014 päätteeksi Athletic saavutti neljännen sijan kotimaisessa sarjassa. Kausi oli kokonaisuudessaan menestyksellinen, mistä hyvä esimerkki on 1–0-kotivoitto Barcelonasta. Hyvät otteet toivat paikan Mestarien liigan play-off-kierrokselle kaudelle 2014–2015, jossa vastaan asettui Napoli. Hienon kauden jälkeen joukkueen tähtipelaajista, kuten Aritz Adurizista ja Ander Herrerasta, tehtiin lukuisia tarjouksia. Lopulta kesäkuussa 2014 Herrera siirtyi 36 miljoonan punnan kaupassa Manchester Unitediin. Athletic saavutti paikan Mestarien liigan lohkovaiheeseen kaudeksi 2014–2015.
Kaudella 2014–2015 Athletic sijoittui jälleen Copa del Reyn toiseksi. Elokuussa 2015 Athletic voitti Supercopa de Españassa Barcelonan, mikä oli seuran ensimmäinen mestaruus 31 vuoteen kansallisissa tai kansainvälisissä kilpailuissa.
Saavutukset

Espanjan pääsarjamestaruus (Primera División) (8): 1929–1930, 1930–1931, 1933–1934, 1935–1936, 1942–1943, 1955–1956, 1982–1983, 1983–1984
Toinen sija (7): 1931–1932, 1932–1933, 1940–1941, 1946–1947, 1951–1952, 1969–1970, 1997–1998
Espanjan kuninkaan cup (Copa del Rey) (25): 1902 (yhdistetty joukkue FC Bilbaon kanssa), 1903, 1904, 1910, 1911, 1914, 1915, 1916, 1921, 1923, 1930, 1931, 1932, 1933, 1943, 1944, 1945, 1950, 1955, 1956, 1958, 1969, 1973, 1984, 2024
Toinen sija (13): 1905, 1906, 1913, 1920, 1942, 1949, 1953, 1966, 1967, 1985, 2009, 2012, 2015
Espanjan supercup (Supercopa de España) (3): 1984, 2015, 2020–2021
UEFA-cup / Eurooppa-liiga
Toinen sija (2): 1977, 2012
Pelaajat > Tunnettuja entisiä pelaajia

Rafael Alkorta
Bata
Dani
Joseba Etxeberria
Santiago Ezquerro
Andoni Goikoetxea
Guillermo Gorostiza
José Ángel Iribar
Bixente Lizarazu
Pichichi
Victorio Unamuno
Fidel Uriarte
Telmo Zarra
Andoni Zubizarreta
Tunnettuja entisiä valmentajia

Eduardo Berizzo
Marcelo Bielsa
Joaquín Caparrós
Javier Clemente
José Manuel Esnal
Luis Fernández
Jupp Heynckes
Howard Kendall
José Luis Mendilibar
Milorad Pavić
Iñaki Sáez
Ernesto Valverde
José Ángel Ziganda
Aiheesta muualla

Wikimedia Commonsissa on kuvia tai muita tiedostoja aiheesta .
Athletic Clubin virallinen sivusto (baskiksi, englanniksi, espanjaksi)
Athletic Club Euroopan jalkapalloliiton sivustolla (englanniksi)
Primera División 2024–2025
Alavés
Athletic
Atlético Madrid
Barcelona
Celta
Espanyol
Getafe
Girona
Las Palmas
Leganés
Mallorca
Osasuna
Rayo Vallecano
Real Betis
Real Madrid
Real Sociedad
Sevilla
Valencia
Valladolid
Villarreal
Barbara Hendricks

| Barbara Hendricks |
| --- | --- |

Henkilötiedot
Syntynyt: 20. marraskuuta 1948
Ammatti:  oopperalaulaja
Muusikko
Tyylilajit:  ooppera
Levy-yhtiöt:  EMI, Arte Verum
Aiheesta muualla
www.barbarahendricks.com
  [ Muokkaa Wikidatassa ] [ ohje ]  
Barbara Hendricks esiintyi 2007 Magnus Lindgrenin kvartetin kanssa.
Barbara Hendricks (s. 20. marraskuuta 1948) on yhdysvaltalaissyntyinen sopraano. Ruotsin kansalaisuus hänellä on ollut vuodesta 1993 ja hän asuu Ruotsissa miehensä Martin T:son Engströmin ja heidän lastensa kanssa. Klassisten oopperaroolien lisäksi Hendricks esittää muun muassa liediä ja jazzia. Sopraano on vieraillut usein Suomessa ja esiintynyt muun muassa neljästi Naantalin musiikkijuhlilla sekä Maailma kylässä -festivaalilla.
Hendricks aloitti ammattimaisen oopperalaulajan uransa 1974. Hänen ohjelmistoonsa kuuluu yli 20 oopperaroolia, joista 12 hän levyttänyt.
Hendricks pyrkii vaikuttamaan yhteiskunnallisesti, ja  toimii YK:n pakolaisavun UNHCR:n hyväntahdon lähettiläänä. Barbara Hendricks on suorittanut musiikkitutkinnon  Juillardissa ja sitä ennen luonnontieteiden kandidaatin tutkinnon matematiikasta ja kemiasta Nebraskan yliopistossa.
Beverly Sills

| Beverly Sills |
| --- | --- |

Henkilötiedot
Koko nimi:  Belle Miriam Silverman
Syntynyt: 25. toukokuuta 1929 New York, Yhdysvallat
Kuollut: 2. heinäkuuta 2007 (78 vuotta) New York
Muusikko
Tyylilajit:  ooppera 
Levy-yhtiöt:  EMI, ABC Records ja Angel (käännä suomeksi) 
Aiheesta muualla
www.beverlysillsonline.com
  [ Muokkaa Wikidatassa ] [ ohje ]  
Beverly Sills  (oik. Belle Miriam Silverman, 25. toukokuuta 1929 New York, Yhdysvallat – 2. heinäkuuta 2007 New York) oli yhdysvaltalainen sopraanolaulaja. Hän esiintyi radiossa neljävuotiaana ja elokuvassa seitsemänvuotiaana. 16-vuotiaana hän lähti kiertueelle  Gilbert and Sullivan -seurueen kanssa.
Sills aloitti oopperauransa Frasquitan roolissa Carmenissa Philadelphiassa vuonna 1947. Hän esiintyi eri oopperoissa Pohjois-Amerikassa ennen kuin asettui kahdeksi vuosikymmeneksi New Yorkin kaupunginoopperaan. Sills vetäytyi eläkkeelle 50-vuotiaana ja työskenteli johtajana New Yorkin kaupunginoopperassa ja oli vuodesta 1991 Metropolitan-oopperan johtokunnan jäsen.
Sills kuoli syöpään 78-vuotiaana vuonna 2007.
Aiheesta muualla

Kuvia tai muita tiedostoja aiheesta Beverly Sills Wikimedia Commonsissa
Beverly Sills Internet Movie Databasessa. (englanniksi)
Barcelonan metron linja 2

Sagrada Famílian metroasema
Barcelonan metron linja 2 on Transports Metropolitans de Barcelonan liikennöimä 13,1 kilometriä pitkä metrolinja Barcelonan kaupungissa Espanjan Kataloniassa. Vaikka linjan rakentaminen aloitettiin jo 1960-luvulla, se valmistui ja otettiin käyttöön vasta vuonna 1995 Sant Antonin ja Sagrada Famílian välillä haarana linjalle 5. Se on siten metrojärjestelmän toiseksi uusin linja linjan 11 jälkeen. Linja merkitään metrokartoissa violetilla värillä.
Nykyiset pääteasemat ovat Paral·lel ja Pep Ventura, mutta linjaa aiotaan jatkaa etelään Barcelonan lentoasemalle ja  pohjoiseen Badalonan suuntaan.
Asemat

Asemien yhteydessä näkyvät vaihtomahdollisuudet muihin metrolinjoihin, Trambesòs-pikaraitiotiehen ja Renfen juniin. Myös rakennusvaiheessa oleva metrolinja 10 on merkitty.
Paral·lel
Sant Antoni
Universitat
Passeig de Gràcia
Tetuan
Monumental
Sagrada Família
Encants
Clot
Bac de Roda
Sant Martí
La Pau
Verneda
Artigues-Sant Adrià
Sant Roc
Gorg
Pep Ventura
Aiheesta muualla

Linja 2 Trens de Catalunya -sivustolla (katalaaniksi)
Barcelonan metron linjat
| --- | --- |
Nykyiset linjat:    Linja 1   Linja 2   Linja 3   Linja 4   Linja 5   Linja 6   Linja 7   Linja 8   Linja 11   Funicular de Montjuïc 
Rakenteilla:    Linja 9   Linja 10
Austrian Death Machine

| Austrian Death Machine |
| --- | --- |

Tiedot
Toiminnassa:  2008–2014
Tyylilaji:  crossover thrash, thrash metal, extreme metal, parodiamusiikki
Kotipaikka:  San Diego, Kalifornia
Laulukieli:  englanti
Jäsenet:  Tim Lambesis   Chad Ackerman   Josh Robert Thompson   Joe Gaudet  
Levy-yhtiö:  Artery Recordings (2014–)
Aiheesta muualla
Kotisivut
Infobox OKNimi-testi OK: 
Austrian Death Machine on Tim Lambesiksen perustama crossover thrash -yhtye, joka perustettiin As I Lay Dyingin sivuprojektiksi. Yhtyeen kappaleet parodisoivat Arnold Schwarzeneggerin elokuvia.
Yhtye jäi tauolle vuonna 2014 Lambesiksen saatua kuuden vuoden vankilatuomion vaimonsa palkkamurhan organisoinnin yrityksestä.
Jäsenet

Tim Lambesis – laulu, kitara, bassokitara ja rummut
Chad Ackerman – Schwarzenegger-imitaatio (albumilla "Total Brutal"
Josh Robert Thompson – Schwarzenegger-imitaatio (albumilla "Double Brutal")
Joe Gaudet – Schwarzenegger-imitaatio (albumilla "Triple Brutal")
Diskografia > Studioalbumit

Total Brutal (2008,  Metal Blade Records)
Double Brutal (2009,  Metal Blade)
Triple Brutal (2014,  Artery Recordings)
Quad Brutal (2024,  Napalm Records)
Diskografia > EP:t

A Very Brutal Christmas (2008)
Jingle All the Way (2009)
Diskografia > Singlet

”I Need Your Clothes, Your Boots, and Your Motorcycle”
Aiheesta muualla

Yhtyeen kotisivu
Austrian Death Machine Encyclopaedia Metallumissa (englanniksi)
Bellamy

Bellamy voi tarkoittaa:
Etunimenä

Bellamy Young (s. 1970), yhdysvaltalainen näyttelijä ja laulaja
Sukunimenä

Charlotte Bellamy (s. 1973), englantilainen näyttelijä
Craig Bellamy (s. 1979), walesilainen jalkapalloilija
Earl Bellamy (1917–2003), yhdysvaltalainen elokuvaohjaaja
Edward Bellamy (1850–1898), yhdysvaltalainen kirjailija
George Bellamy (s. 1941), englantilainen muusikko
Jacobus Bellamy (1757–1786), hollantilainen runoilija
Kacey Bellamy (s. 1987), yhdysvaltalainen jääkiekkoilija
Matthew Bellamy (s. 1978), brittiläinen laulaja-lauluntekijä
Peter Bellamy (1944–1991), englantilainen folk-laulaja
Ralph Bellamy (1904–1991), yhdysvaltalainen näyttelijä
Samuel Bellamy (1689–1717), englantilainen merirosvo
Walt Bellamy (1939–2013), yhdysvaltalainen koripalloilija ja olympiavoittaja
Muuta

Bellamyn tervehdys, Yhdysvalloissa käytössä ollut tervehdys
Bellamy Brothers, yhdysvaltalainen country-duo
Bellamy (2009), ranskalainen elokuva
Bellamy, hahmo One Piece -mangasarjassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bellamy”, voi hakea sivunnimihaulla, laajalla sivunnimihaulla tai tekstihaulla.